**Tájékoztatás és adatkezelési hozzájáruló nyilatkozat a gyermek iskolai beiratkozásával kapcsolatos adatkezelésről**

Tájékoztatjuk, hogy gyermeke nevét, születési helyét és idejét, nemét, állampolgárságát, lakóhelyének, tartózkodási helyének címét, társadalombiztosítási azonosító jelét, nem magyar állampolgár esetén a Magyarország területén való tartózkodás jogcímét és a tartózkodásra jogosító okirat megnevezését, számát, továbbá szülője, törvényes képviselője, a családi pótlékra jogosult nevét, lakóhelyét, tartózkodási helyét és telefonszámát a nemzeti köznevelésről szóló 2011. évi CXC. törvény 41. § (4) bekezdése alapján jogszerűen tarthatjuk nyilván és kezelhetjük. Az adatkezelés időtartama a törvény 41. § (10) bekezdése alapján a jogviszony megszűnésétől számított tíz évig lehetséges, azt követően a nyilvántartott adatokat töröljük.

Az adatkezelés a GDPR 6. cikk (2) bekezdésének c) pontjában és az információs önrendelkezési jogról és az információszabadságról szóló 2011. évi CXII. törvény 5. § a) pontjában előírtak szerinti jogi kötelezettség teljesítésén alapul.

Annak a ténynek ismeretét, hogy a háztartásban tartósan beteg szülő vagy testvér él-e, a gyermek testvére az iskola tanulója lesz-e a következő tanévben, német nemzetiségűnek vallja-e magát a gyermek édesanyja/édesapja, a gyermek rendelkezik-e szakértői véleménnyel (amennyiben igen, úgy pedig annak tartalmát), továbbá a szülők e-mail címét az információs önrendelkezési jogról és az információszabadságról szóló 2011. évi CXII. törvény 5.§ b), illetve a GDPR 6. cikk 1. a) pontjában előírtak szerint az Ön önkéntes hozzájárulása alapján kezelhetjük, hozzájárulása visszavonásáig.

*Alulírott egyértelműen és kifejezetten hozzájárulok ahhoz, hogy a fent önkéntesen megadott személyes adatokat a lent nevezett adatkezelő a gyermekem intézményi felvételének lebonyolítása, az elektronikus kapcsolattartás és az adatkezelő pedagógiai programjának biztosítása céljából kezelje.*

Nyilatkozom, hogy az adatkezelésről megfelelő tájékoztatásban részesültem, továbbá tudomásul veszem, hogy az adatkezeléssel kapcsolatban bármikor kérhetek tájékoztatást, valamint hozzájárulásomat bármikor visszavonhatom és az információs önrendelkezési jogaim érvényesítése céljából az adatkezelő alábbi elérhetőségeire küldött nyilatkozattal az önkéntes hozzájárulásom alapján kezelt személyes adatok törlését kérhetem.

|  |  |
| --- | --- |
| Adatkezelő neve: | Pilisvörösvári Német Nemzetiségi Általános Iskola |
| Postai címe: | 2085 Pilisvörösvár, Vásár tér 1. |
| Email címe: | iskola@nnai.hu |
| Telefonszáma: | 06/26/330-250 |
| Adatvédelmi tisztviselő neve: | HANGANOV Kft. - Dr. Török Tamás Sándor |
| Adatvédelmi tisztviselő elérhetősége: | drtorok.tamas@hanganov.hu |

Személyes adatai védelméhez fűződő jogai megsértése esetén további jogorvoslati lehetőségért a Nemzeti Adatvédelmi és Információszabadság Hatósághoz (NAIH) fordulhat, alábbi elérhetőségein:

|  |  |
| --- | --- |
| Hivatalos név: | Nemzeti Adatvédelmi és Információszabadság Hatóság |
| Postai cím:  | 1363 Budapest, Pf.: 9. |
| Telefonszám: |  +3613911400  |
| Email:  | ugyfelszolgalat@naih.hu |
| Weboldal: | [www.naih.hu](http://www.naih.hu/) |

**Tudomásul veszem, hogy személyi adatváltozások illetve intézményváltás esetén bejelentési kötelezettséggel tartozom az iskola felé.**

Dátum: 2025.

………………………………………………………………………… ………………………………………………………………………

 gyermek neve szülő olvasható aláírása